##### 2ο Εξάμηνο

##### Μακροοικονομική

|  |  |
| --- | --- |
| Υπεύθυνος καθηγητής | Δρ. Αναστάσιος Καρασαββόγλου  00 30 2510 462193  akarasa@teiemt.gr |
| Τίτλος | **Μακροοικονομική** |
| Μονάδες ECTS | 5 |
| Εξάμηνο | Β΄ |
| Σύντομη περιγραφή | Το μάθημα αυτό σκοπεύει να εισαγάγει τους φοιτητές στις βασικές αρχές της οικονομικής σκέψης και στα μακροοικονομικά μεγέθη μιας οικονομίας, όπως είναι η οικονομική μεγέθυνση, ο πληθωρισμός, η ανεργία, κ.λπ.. και να τους εξοικειώσει με τη μέτρησή τους, και τον τρόπο προσδιορισμού τους. Να εισάγει διάφορες έννοιες που σχετίζονται με τις οικονομικές ενοποιήσεις και ιδιαίτερα με την Ευρωπαϊκή Ένωση, όπως είναι η Οικονομική και Νομισματική Ένωση, η οικονομική πολιτική στην Ευρωζώνη.  Το περιεχόμενο του μαθήματος είναι:  i. Εισαγωγή στην μακροοικονομική θεωρία και ανάλυση ii. Εθνικό προϊόν: έννοια και μέτρηση iv. Πληθωρισμός. Απασχόληση και ανεργία. v. Η συνολική ζήτηση και προσφορά και το εθνικό προϊόν. vi. Κατανάλωση, επενδύσεις και αποταμίευση. vii. Προσδιορισμός του εισοδήματος. viii. Δημόσιος τομέας και ισορροπία εισοδήματος ix. Χρήμα τραπεζικό σύστημα και νομισματική πολιτική. x. Οικονομική πολιτική. xi. Το IS-LM μοντέλο και οικονομική πολιτική. xii. Πώς οι μεταβλητές κάθε μιας πολιτικής επιδρούν στη διαμόρφωση της   στρατηγικής των επιχειρήσεων. |
| Σκοπός και στόχοι | Σκοπός του μαθήματος είναι να κατανοήσουν οι σπουδαστές την χρησιμότητα της μακροοικονομικής θεωρίας και ανάλυσης και την επιρροή της στην διοίκηση και ιδιαίτερα στη διαμόρφωση των μελλοντικών στρατηγικών των ιδιωτικών και δημοσίων επιχειρήσεων. Η απόκτηση από τους σπουδαστές εισαγωγικών γνώσεων και της μεθοδολογίας της μακροοι­κονομικής θεωρίας. Η σύνδεση όλων αυτών των γνώσεων με την επιχείρηση και το μάνατζμεντ.  Οι εκπαιδευτικοί στόχοι του μαθήματος είναι γνωστικοί και απόκτησης δεξιοτήτων. Σε γνωστικό επίπεδο οι φοιτητές μετά την ολοκληρωμένη παρακολούθηση του μαθήματος θα πρέπει να έχουν κατανοήσει:   * Τη λειτουργία του οικονομικού συστήματος και τα εργαλεία της μακροοικονομικής ανάλυσης για την αντιμετώπιση συγκεκριμένων προβλημάτων * Να προσδιορίζουν τα αίτια και να αναλύουν επιστημονικά τα μακροοικονομικά φαινόμενα * Να αξιολογούν κριτικά τις θεωρητικές προσεγγίσεις και να αξιοποιούν χωρίς δογματισμούς τα εργαλεία της μακροοικονομικής ανάλυσης.   Σε επίπεδο δεξιοτήτων οι φοιτητές θα πρέπει:   * Να μελετούν και να προτείνουν λύσεις σε επιμέρους μακροοικονομικά ζητήματα * Να έχουν επαρκείς ικανότητες κατανόησης της σύνθετης οικονομικής πραγματικότητας και έρευνάς της * Να αναπτύσσουν αναλυτικές και συνθετικές ικανότητες και να έχουν κριτική σκέψη * Να αναπτύσσουν ατομική ευθύνη και να διατυπώνουν επιστημονική γνώμη. * Να έχουν ικανότητα παρουσίασης ιδεών γραπτά ή προφορικά. * Να αναπτύσσουν ομαδικό συνεργατικό επιστημονικό πνεύμα στα πλαίσια του επιστημονικού έργου. |
| Μέθοδος διδασκαλίας, διάρκεια και αξιολόγηση | Διαλέξεις και Ασκήσεις Πράξης  60 ώρες  Γραπτή τελική εξέταση |
| Ενδεικτική βιβλιογραφία | 1. Σημειώσεις Διδάσκοντα.   2. Πουρναράκης, Ε., Αξαρλόγλου, Κ.: Αρχές Οικονομικής Ανάλυσης. Έκδοση: 1η/2015. Διαθέτης (Εκδότης): "σοφία" Ανώνυμη Εκδοτική & Εμπορική Εταιρεία  3. Burda, M., Wyplosz C., Γκόγκας, Π., Παπαδημητρίου, Θ., (επιμέλεια): Μακροοικονομική: Μια Ευρωπαϊκή Προσέγγιση. Έκδοση: 7η/2018. Διαθέτης (Εκδότης): Εκδόσεις Α. Τζιόλα & Υιοί Α.Ε.  4. Krugman, P.,Wells, R., επιστ. επιμ. Ιωαννίδης Α, Παπαθεοδώρου Χ.: Μακροοικονομική σε διδακτικές ενότητες. Έκδοση: 1η/2018. Διαθέτης (Εκδότης): Γ. Δάρδανος - Κ. Δάρδανος Ο.Ε.  5. Roger, A.: Μακροοικονομική. Έκδοση: 1/2018. Διαθέτης (Εκδότης): Broken Hill Publishers Ltd. |
| Ιστοχώρος | https://eclass.teiemt.gr/courses/AD122/ |

##### Xρηματοοικονομική Λογιστική ΙΙ

|  |  |
| --- | --- |
| Υπεύθυνος καθηγητής | Επίκ.Καθηγητής Κουρτίδης Δημήτριος  kourtidis@af.ihu.gr |
| Τίτλος | **Xρηματοοικονομική Λογιστική ΙΙ** |
| Εξάμηνο | Β' |
| Σύντομη περιγραφή | Το περιεχόμενο του μαθήματος περιλαμβάνει τα παρακάτω:   * Εγγραφές προσδιορισμού αποτελεσμάτων χρήσης * Εγγραφές Κλεισίματος Λογιστικών Βιβλίων * Λογιστικής Παγίων * Λογιστική Αποθεμάτων * Λογιστική Απαιτήσεων * Κατάσταση Ταμειακών Ροών. * Λογιστικό Σφάλμα |
| Σκοπός και στόχοι | Η Χρηματοοικονομική Λογιστική ΙΙ, εμβαθύνει στις παραπάνω ενότητες και αναλύει σημαντικά ζητήματα όπως είναι οι Μέθοδοι Αποσβέσεων, οι Μέθοδοι Αποτίμησης Αποθεμάτων, τα Λογιστικά Σφάλματα, οι εγγραφές τέλους χρήσης, η χρησιμότητα και η σύνταξη της Κατάστασης Ταμειακών Ροών. |
| Μέθοδος διδασκαλίας, διάρκεια και αξιολόγηση | Διαλέξεις  60 ώρες  60% Θεωρία  40% Ασκήσεις |
| Ενδεικτική βιβλιογραφία | * Harrison W., Horngren C., Thomas W. (2015), *Χρηματοοικονομική-Λογιστική,* Εκδόσεις Βroken Hill Publisher. * Aληφαντής Γ. (2019), *Χρηματοοικονομική Λογιστική*, Τόμος Β, Εκδοση 5η, Εκδόσεις Διπλογραφία. * Στεφάνου, Κ. (2017), *Χρηματοοικονομική λογιστική με βάση τα ελληνικά και διεθνή πρότυπα*, Έκδοση 2η. Εκδόσεις University. * Βασιλείου Δ. Ηρειώτη Ν. Μπάλιος, Δ. (2019), *Προχωρημένη Χρηματοοικονομική Λογιστική*. Εκδόσεις Rosili. |
| Ιστοχώρος | https://eclass.teiemt.gr/courses/ |

##### Ξένη Γλώσσα Ι

|  |  |
| --- | --- |
| Υπεύθυνος καθηγητής | Φωτεινή Περδίκη  00 30 2510 462213  fperdiki@teiemt.gr |
| Τίτλος | **Ξένη Γλωσσα Ι** |
| Μονάδες ECTS | 5 |
| Εξάμηνο | Γ' |
| Σύντομη περιγραφή | 1) Διδασκαλία ειδικών κειμένων/άρθρων κλπ  2) Λέξεις και φράσεις στα αγγλικά που αφορούν την οικονομική επιστήμη όπως λεξιλόγιο που σχετίζεται με τη λογιστική, χρηματοοικονομικά, εταιρική ευθύνη, εταιρείες, οικονομική κρίση, μάνατζμεντ, μάρκετινγκ, γλώσσα στατιστικής κτλ.  3) Εμπλουτισμός λεξιλογίου: χρήση των λέξεων που ταιριάζει η μια με την άλλη,  (collocations), σύνθετες λέξεις, συνδετικές λέξεις (linkers-sentence connectors)) αντίθετες, συνώνυμες, παράγωγες, ακαδημαϊκό λεξιλόγιο κτλ  3) Ακαδημαϊκή γραφή: δημιουργία και είδη παραγράφου κατάλληλη χρήση των συνδέσμων για τη συγγραφή ενός ακαδημαϊκού κειμένου όπως μια επιστημονική εργασία ή ένα δοκίμιο που σχετίζονται με τα οικονομικά , η σύνοψη και η εξαγωγή συμπερασμάτων, σημειώσεις (taking notes), περιλήψεις, βιογραφικά σημειώματα, εμπορικές επιστολές, αιτήσεις , υπομνήματα, υπηρεσιακά σημειώματα, επιχειρηματολογία κτλ  4) Επικοινωνιακές Γλωσσικές Λειτουργίες όπως: ανταλλαγή και αναζήτηση πληροφοριών, έκφραση συμφωνίας και διαφωνίας, αξιολόγηση καταστάσεων, debating κτλ |
| Σκοπός και στόχοι | 1. Κατανόηση εξειδικευμένων αγγλικών κειμένων που σχετίζονται με τη επιστήμη τους 2. Βελτίωση στους τομείς των ακαδημαϊκών δεξιοτήτων ( πχ Βελτίωση της ικανότητας των φοιτητών να γράψουν αποτελεσματικά για ακαδημαϊκούς σκοπούς χρησιμοποιώντας μια ποικιλία εργασιών.) 3. Βελτίωση της ικανότητας των φοιτητών να χρησιμοποιούν πηγές και να συνθέτουν αποτελεσματικά από αυτές . 4. Προετοιμασία των φοιτητών για συμμετοχή σε ξενόγλωσσες διαλέξεις, σεμινάρια και συζητήσεις. 5. Προετοιμασία των φοιτητών και ανάπτυξη στρατηγικών για την κατανόηση προφορικού λόγου. 6. Εξάσκηση στις 4 γλωσσικές δεξιότητες (κατανόηση και παραγωγή γραπτού και προφορικού λόγου). 7. Διδασκαλία και εμπέδωση λεξιλογίου σχετικό με τους τομείς του προπτυχιακού προγράμματος της Σχολής. 8. Παροχή πληροφοριών σχετικά με θέματα σχετικά με τα πεδία των σπουδών τους τα οποία θα αποτελέσουν τη βάση για δημιουργική, ακαδημαϊκή συζήτηση. 9. Ενθάρρυνση της αυτονομίας των φοιτητών στη μάθηση. 10. Ανάπτυξη της αυτοπεποίθησης των φοιτητών για συμμετοχή σε Ευρωπαϊκά συνέδρια, προγράμματα κλπ. |
| Μέθοδος διδασκαλίας, διάρκεια και αξιολόγηση | Διαλέξεις, ασκήσεις πράξης 13 x5 =65 ώρες  Αξιολόγηση με Τελικές Εξετάσεις |
| Ενδεικτική βιβλιογραφία | * Perdiki F. & Z. Malivitsi (2018*) “Economic and Business English in a Nutshell –A course book for Specific and Academic Purposes.,* Thessaloniki. F Perdiki. & Z. Malivitsi * Φωτοτυπίες με συμπληρωματικό υλικό διδασκαλίας |
| Ιστοχώρος | https://eclass.teiemt.gr/courses/AD110/ |

##### Πληροφορική ΙΙ

|  |  |
| --- | --- |
| Υπεύθυνος καθηγητής | Δρ Σταύρος Βαλσαμίδης  00 30 2510 462370  svalsam@teiemt.gr |
| Τίτλος | **Πληροφορική ΙΙ** |
| Μονάδες ECTS | 5 |
| Εξάμηνο | Β' |
| Σύντομη περιγραφή | Σε θεωρία και εργαστήριο το αντικείμενο του μαθήματος είναι:  (α) *Θεωρία*: Συστήματα Βάσεων Δεδομένων. Διαχείριση Πληροφοριών σε περιβάλλον Client/Server. (β) *Εργαστήριο*: Διαχείριση Βάσεων Δεδομένων με Access, SQL Server και MySQL. Γλώσσα SQL.  Αναλυτικά το περιεχόμενο του μαθήματος περιλαμβάνει:   1. Βάσεις Δεδομένων (ΒΔ). Ιστορία των ΒΔ. Σκοπός και στόχοι ΒΔ. Στοιχεία ΒΔ. Όψεις δεδομένων. 2. Η αρχιτεκτονική δομή των ΒΔ. Πλεονεκτήματα και μειονεκτήματα των ΒΔ. Χρήστες και Διαχειριστές των ΒΔ. 3. Συστήματα Διαχείρισης ΒΔ (ΣΔΒΔ). Μοντελοποίηση πραγματικού κόσμου. Οντότητες, Συσχετίσεις και Χαρακτηριστικά. Διάγραμμα E-R. 4. Μοντέλα ΒΔ. Σχεσιακό μοντέλο ΒΔ. 5. Σχεσιακές ΒΔ. Δομή σχεσιακών ΒΔ. 6. Κανόνες Διαφύλαξης Ορθότητας. Σχεσιακή Άλγεβρα και πράξης της σχεσιακής ΒΔ. 7. Σχεδίαση ΒΔ. Αρχές σχεδίασης. Κανονικοποίηση ΒΔ. 8. Πρώτη και δεύτερη κανονική μορφή. Παραδείγματα. 9. Τρίτη κανονική μορφή. Παραδείγματα. 10. Ολοκληρωμένο παράδειγμα κανονικοποίησης. 11. Διάγραμμα οντοτήτων συσχετίσεων σχεσιακού σχήματος. Γλώσσες ΒΔ. |
| Σκοπός και στόχοι | Σκοπός του μαθήματος είναι η κατανόηση της χρησιμότητας και των δυνατοτήτων της Πληροφορικής Τεχνολογίας για τη δημιουργία και διαχείριση βάσεων δεδομένων.  Στόχοι του μαθήματος είναι η απόκτηση από τους φοιτητές όλων των απαραίτητων γνώσεων για την ανάπτυξη απλών βάσεων δεδομένων με την χρησιμοποίηση τυποποιημένων προγραμμάτων ευρείας αποδοχής. |
| Μέθοδος διδασκαλίας, διάρκεια και αξιολόγηση | Διαλέξεις με συνδυασμένη εργαστηρίου με υπολογιστές  60 ώρες  80% Εξετάσεις  20% Εργασίες |
| Ενδεικτική βιβλιογραφία | 1. Σημειώσεις Διδάσκοντα. 2. Σταυρακούδης, Α., Βάσεις Δεδομένων και SQL. Μια πρακτική Προσέγγιση, Κλειδάριθμος, 2010. 3. Σκουρλάς, Χ., Σχεσιακές Βάσεις Δεδομένων, Εκδόσεις Νέων Τεχνολογιών Μον. ΕΠΕ, 2000. 4. Korth and Sudarshan, Database System Concepts, Silberschatz, Mc Graw-Hill, 6th Edition. 5. Connolly, T., Begg, C., Database Systems, Addison-Wesley 4th Edition. 6. Ramakrishnan and Gehrke, Database Management Systems, Mc Graw-Hill, 3rd Edition. 7. Bott, E., Leonhard, W. Πλήρης Οδηγός του Ελληνικού Microsoft Office 2007, Γκιούρδας Β., 2008. |
| Ιστοχώρος | https://eclass.teiemt.gr/courses/AD109/ |

##### Χρηματοοικονομικά Μαθηματικά ΙΙ

|  |  |
| --- | --- |
| Υπεύθυνος καθηγητής | Φλώρου Γιαννούλα  00 30 2510 462158  gflorou@teiemt.gr |
| Τίτλος | **Χρηματοοικονομικά Μαθηματικά ΙΙ** |
| Μονάδες ECTS | 5 |
| Εξάμηνο | B' |
| Σύντομη περιγραφή | Βασικές έννοιες, βασικά στοιχεία αγοράς χρήματος.  Απλός τόκος  Ανατοκισμός και εφαρμογές του.  Οικονομική ισοδυναμία και αντικατάσταση γραμματίων  Ράντες και εφαρμογές τους  Δάνεια εξοφλητέα εφάπαξ και τοκοχρεολυτικά  Υπολογισμός πίνακα απόσβεσης  Ομολογιακά δάνεια. |
| Σκοπός και στόχοι | Σκοπός του μαθήματος είναι να εισαγάγει στη κατανόηση και χρήση των όρων, ανατοκισμός, ράντα, δάνειο.  Με την παρακολούθηση του μαθήματος αναμένεται αυτός που θα το παρακολουθήσει να αποκομίσει γνώσεις και δεξιότητες οι οποίες δεν μπορούν να αποκτηθούν αποκλειστικά και μόνο με τη μελέτη του διδακτικού υλικού. Τέτοιες γνώσεις αφορούν την καθημερινή πρακτική όπως αυτή βιώνεται με τη συνδρομή παραδειγμάτων. Επίσης, ο συμμετέχων στην εκπαιδευτική διαδικασία αναμένεται να αποκτήσει την ικανότητα κριτικής σκέψης. |
| Μέθοδος διδασκαλίας, διάρκεια και αξιολόγηση | Διαλέξεις 13 x4 =52 ώρες  Αξιολόγηση με Τελικές Εξετάσεις |
| Ενδεικτική βιβλιογραφία | 1. Σημειώσεις Διδάσκοντα. 2. Oικονομικά Μαθηματικά & στοιχεία Τραπεζικών Εργασιών, Αποστολόπουλος Θεόδ. 3. Μαθηματικά για Οικονομολόγους (τ. Α') , Αλεξανδρόπουλος Αν., Παλιατσός Αθ., Σάσσαλος Σπ. 4. ΤΟ ΗΛΕΚΤΡΟΝΙΚΟ ΣΥΓΓΡΑΜΜΑ ΤΟΥ ΜΑΘΗΜΑΤΟΣ http://repository.kallipos.gr/handle/11419/5066 |
| Ιστοχώρος | https://eclass.teiemt.gr/courses/AD157 |

##### Χρηματοοικονομική των Επιχειρήσεων

|  |  |
| --- | --- |
| Υπεύθυνος καθηγητής | Χρήστος Γκρος  00 30 2510462161  cgrose@af.ihu.gr |
| Τίτλος | Χρηματοοικονομική των Επιχειρήσεων |
| Μονάδες ECTS | 5 |
| Εξάμηνο | B' |
| Σύντομη περιγραφή | Η διδακτέα ύλη περιλαμβάνει ενδεικτικά τα ακόλουθα:   1. Χρηματοδότηση με τη χρήση βραχυπρόθεσμων και μακροπρόθεσμων εργαλείων δανεισμού 2. Βραχυπρόθεσμες μορφές χρηματοδότησης 3. Μακροπρόθεσμες μορφές χρηματοδότησης 4. Διαχείριση αποθεμάτων 5. Διαχείριση διαθεσίμων 6. Βραχυπρόθεσμες επενδύσεις 7. Πολιτικές κεφαλαιακής διάρθρωσης 8. Πολιτικές μερισματικής πολιτικής 9. Ταμειακές ροές και αξιολόγηση επενδύσεων |
| Σκοπός και στόχοι | Το μάθημα έχει ως στόχο να εισάγει τους φοιτητές σε σύγχρονα θέματα χρηματοοικονομικής των επιχειρήσεων με στόχο να είναι σε θέση να εφαρμόσουν τις γνώσεις στη χρηματοοικονομική διαχείριση. Ειδικότερα θα αναλυθούν διεξοδικά οι μέθοδοι βραχυπρόθεσμης και μακροπρόθεσμης χρηματοδότησης. Παράλληλα θα αναλυθούν οι πολιτικές για τα μερίσματα, καθώς και τη διαχείριση κεφαλαίων, αποθεμάτων και διαθεσίμων. Τέλος θα γίνει παρουσίαση της διαδικασίας επενδυτικών αποφάσεων μέσω της εύρεσης των ταμειακών ροών μελλοντικών επενδύσεων και της αξιοποίησης των κριτηρίων αξιολόγησης των επενδύσεων αυτών. |
| Μέθοδος διδασκαλίας, διάρκεια και αξιολόγηση | Διαλέξεις 13 x 3 =39 ώρες  Αξιολόγηση με Τελικές Εξετάσεις |
| Ενδεικτική βιβλιογραφία | 1. Σημειώσεις Διδάσκοντα. 2. Διδακτικά Βοηθήματα 3. Saunders Anthony, Cornett Marcia M. (2019). Χρηματοπιστωτικές Αγορές και Ιδρύματα, Broken Hill Εκδόσεις, Κωδικός Βιβλίου στον Εύδοξο: 86056108 4. Brigham F. Eugene, Ehrhardt C. Michael, (2019). Χρηματοοικονομική Διοίκηση-Από τη Θεωρία στην Πράξη, Broken Hill Εκδόσεις, Κωδικός Βιβλίου στον Εύδοξο: 86056078 5. Βασιλείου, Δ. και Ηρειώτης, Ν. (2008). Χρηματοοικονομική Διοίκηση. Θεωρία και Πρακτική. Εκδόσεις Rosili, Αθήνα, Κωδικός στον Εύδοξο: 7383. 6. Συνιστώμενη Βιβλιογραφία 7. Berk Jonathan, DeMarzo, Harford, Κωνσταντίνος Ζοπουνίδης, Σπύρος Σπύρου, Αιμίλιος Γαλαριώτης (επιμέλεια) (2018) Αρχές Χρηματοοικονομικής των Επιχειρήσεων, 4η Έκδοση, Εκδόσεις Α. Τζιολα & υιοι α.ε., Κωδικός Βιβλίου στον Εύδοξο: 68406598 8. Θάνος Γ. (2017). Χρηματαγορές Κεφαλαιαγορές και Διαχείριση Χαρτοφυλακίου. Εκδόσεις Τσότρας Αθανάσιος. 9. Arnold, G., (2005), Corporate Financial Management, , 3rd Edition, Prentice Hall |
| Ιστοχώρος | https://eclass.emt.ihu.gr/courses/AD182/ |